Foto: CNN Amerikaning CNN telekanali siyosiy sharhlovchi Jyeffri Lordni tvitterda natsistlarning salomlashishini e’lon qilgani sabab ishdan haydadi. Bu haqda telekanal saytida xabar berilgan. «Natsistlarcha salomlashish yoki sharaflash qabul qilinmaydigan narsa. Jyeffri Lord telekompaniya bilan boshqa ishlamaydi», - deya ma’lum qilishgan CNN’da. Shu bilan birga, Lordning o‘zi bu salomlashishni e’lon qilgan paytda natsistlarning ustidan kulmoqchi bo‘lgani, uning tvitini noto‘g‘ri tushunishgani haqida aytib o‘tgan. Avvalroq Argentinada natsistlar buyumlari bo‘lgan yirik maxfiy ombor topilgani xabar berilgandi.